
Ponekad ivan i Vesna ne žele navečer poći na spavanje. 
Galame uokolo i dižu graju. 

— Oh, zašto već moramo u krevet? — pita Ivan. 

— Mnogo je ljepše biti budan — dodaje Vesna. 

— Zbilja? Onda ću vam malo čitati — kažem. 

— A što? — pitaju oboje. 

— Knjigu o tome što se događa noću, dok vi spavate — odgovaram. 
Na to se oni brzo uvukoše u svoje postelje. 





U mnogim kućama ne događa se ništa osobito. 


Tu sjede samo muškarac i žena, dok djeca spavaju. On, nešto 
šiva. Ona gleda televizijski program. Malo govore. 
Uskoro ih hvata drijem pa odlaze u krevet. 

Ali u ponekim kućama u posjetu su gosti. 
Oni se zabavljaju, jedu i piju, 

glasno pričaju i smiju se. 

Neki igraju karte i pritom lupaju po stolu. 





U gradu je još mnogo ljudi na ulicama. To su oni koji ne rade navečer. 
Dućani su zatvoreni, no izlozi su osvijetljeni, tako da se vidi izložena 
roba. 

Neki ljudi idu u kino, neki upravo izlaze iz njega. Poneki šeću, a ima ih 
koji samo stoje, zabavljaju se i gledaju prolaznike. 





Ovo je malo kazalište, u kojem glume pravi glumci. Posjetioci su sjeli na 
svoja mjesta i gledaju predstavu. 

Smiju se kad glumac kaže nešto šaljivo. Ako je komad koji se izvodi 
žalostan, gledaocima poteku suze; poneki od njih i zajeca. 

Na kraju svi plješću. 


Nakon toga većina ode svojim kućama, jer je već skoro 24 sata, to jest: 
ponoć. 

No ima i ljudi koji još ne žele kući. Takvi odlaze u kavane. + 

Oni koji su ogladnjeli, naručuju kod konobara fina jela. Drugi piju pivo ili 
vino. Ima ih koji popiju previše pa počnu galamiti i pjevati. Neki pak 

plešu, jer svira orkestar. 

Kako je bučno! 








Ovdje je također bučno. No to je buka drukčije vrsti. Ć 
Veliki strojevi u pogonu su cijelu noć. 

Jedna smjena radnika završila je posao, a onda su došli oni koji rade u 
noćnoj smjeni. 

Posla ima mnogo i zato se radi danju i noću. 

Radnici u noćnoj smjeni više zarade, jer rade noću. 

Oni se moraju naviknuti da spavaju danju. 





Mnogo ljudi noću putuje. 

Vozači velikih kamiona prevoze robu u druge zemlje. 

Putnici spavaju u noćnom vlaku. U njemu postoje odjeljci s posteljama za 
spavanje. 

Brodovi plove cijelu noć sa svojim teretom. 

Svjetionici odašilju svjetlosne signale i tako pokazuju brodovima gdje se 
nalaze. 

Gradom prolaze automobili. Malo ih je, jer je gotovo 2 sata iza ponoći. 
| Milicijska patrola obilazi grad i pazi na mir i red. 
Primijete li milicioneri nešto sumnjivo, odmah idu pogledati o čemu se 
radi. 
Hej! Ne skrivaju li se u onom kolnom ulazu neki ljudi? 
1 Ah, to je ljubavni par! Ništa zanimljivo za čuvare reda. . 

Tamo je neki čovjek. Možda se sprema na provalu? 

Naprotiv, on je noćni čuvar. Ima jaku ručnu svjetiljku i velik svežanj 
ključeva. 

Prolazi kroz prazne, mračne uredske prostorije i tvornička dvorišta, 
pazeći da ne dođu lopovi. 








v- emma ove ra mm pur gr pjeva (1 sena, na arem: 








Ova žena tiho i mirno sjedi sama u šumi. 

Ona je zoolog. 

Zoolog proučava životinje. 

Ova žena promatra životinje da bi saznala što rade noću. 
Cuje miševe i ježeve koji prolaze pokraj nje. 

| lisica se prošuljala u blizini. 

Sova huče i izlijeće u lov. 

Noću se u šumi čuje mnogo raznih šumova. 

U vatrogasnoj stanici odjednom se oglasilo veliko zvono. 

Uzbuna! Negdje gori kuća. Ljudi su pozvali vatrogasce u pomoć. 
Vatrogasci su se odmarali čitajući, dok su neki spavali odjeveni. 

Sada su svi skočili na noge i trenutak kasnije vatrogasni automobil izjurio 
je iz spremišta. 

Valja spasavati ljude i stvari. Vatrogasci su uvijek spremni da se na poziv 
upuste u borbu s požarom. 


LA 
ES 





Bolesnici u bolnici spavaju nemirno. 

Medicinska sestra bdije, kako bi mogla pomoći svakome kome ustreba. 
Ako je nekom bolesniku lošije, pozove liječnika koji se također nalazi u 
bolnici. 

Primalja spava. Pokraj njezina kreveta stoji telefon. 

U tri sata noću odjednom je zazvonio. 

Nazvao je neki čovjek i rekao da će njegova žena sada dobiti bebu. 
Primalja je odmah ustala. Brzo se odjenula i odvezla autom da pomogne 
ženi pri porodu. 





Stigla je na vrijeme i pomogla ženi da donese na svijet lijepo i zdravo 
djetešce. 

Uskoro sve nadglasava plač novorođenčeta: bee-veee, bee-veee-ee! 
Sad će ga primalja okupati i previti te predati majci u naručje. 





Ovdje leži spavač kojemu baš nije udobno. 
Suviše je duboko zavirio u bocu. 

Klupa je tvrda, a čovjek i zebe. 

Hladno je u 4 sata ujutro. 

i Zemlje 


sve vrvi od ljudi. 
, onda je na drugoj stran 


No, ovdje je toplo i svijetio 


Kada je kod nas 4 sata ujutro 


sati prije podne. 








U nas je noću prilično mirno. 
Većina ljudi spava... 

Ali u jednoj kući već se pali svjetlo. 








U seoskom dvorištu kukuriče pijetao. 

Seljak je upravo ustao. Dobro je spavao. 

Izašao je pred kuću i gleda kakvo će biti vrijeme. 
Neće li možda padati kiša? 





Prve ribarske brodice napuštaju luku. 
Polako sviće. 

U 5 sati ujutro čistačice već ra 


dućane, škole i dječje vrtiće, da bi 


to kad mi dođemo. 

One ustaju rano i pospremaju urede 


čis 


bod 


sve bilo uredno i 

| pekar već radi. 
On ide rano spavati, jer rano ustaje. 
Sada je već ispekao prvu pošiljku svježeg kruha i peciva. 








Mlijeko skupljeno u mnogim seoskim gospodarstvima i zadrugama, 
dovezeno je u mljekaru. Tu se pretače u velike čiste spremnike i 
prerađuje. Na kraju se mlijekom pune plastične vrećice i kutije. 
Rano ujutro teretni kamioni razvoze po gradu svježe mlijeko. 

Sada je 6 sati. > 

Dolaze radnici »Cistoće« i odvoze otpatke. 

Prodavač novina napunio je svoju torbu jutarnjim izdanjem i čeka prve 
kupce. 

Psić je istrčao na jutarnju šetnju. 

Sunce se diglo iznad obzorja. 

Ptice pjevaju svoje jutarnje pjesmice. 
Cini se da će vrijeme biti dobro. 
Započinje nov i lijep dan. 

I napokon, u 7 sati, bude se Ivan i Vesna. 
Protežu se. Dobro su spavali cijele noći dok se sve ovo događalo. 

